Platanus
Platanus je rod listopadnih stablašica, iz zasebne porodice Platanaceae u redu Proteales, razred Magnoliopsida, divizija Tracheophyta. Platani su rasprostranjeni u Sjevernoj Americi, na jugu i jugozapadu Sjedinjenih Država, Meksiku, Gvatemali, a u Evropi rašireni su na Balkanski i Apeninski poluotok, uključujući Albaniju, Bosnu i Hercegovinu, Bugarsku, Grčku, i ostale susjedne zemlje Platani dosežu visini i do 50 metara, sa širokim deblima i širokom krošnjom. Cvjetovi su neugledni i jednospolni, muški žutozeleni, ženski crvenkasti; oprašuje ih vjetar. Ova stabla mogu živjeti veoma dugo jer su otporna na onečišćenja i druge promjene životnog okruženja.Zato se često sade po gradovima duž ulica i ostalih prometnica, kao i po parkovima. Na području Balkana raste azijski platan ili istočni platan (Platanus orientalis) i javorolisni platani ili hibridni platan (Platanus x hybrida), poznat pod još nekoliko sinonimnih imena. U Americi je rasprostranjen američki Platanus occidentalis. Rod ima devet priznatih vrsta.